Xitoyning Guychjou provinsiyasida qurilgan ulkan suv tegirmoni barchani hayratga solmoqda. Uanda Grup tomonidan loyihalashtirilgan, Miao sayyohlik shaharchasida joylashgan bu tegirmon dunyoning eng katta suv tegirmoni sifatida tan olingan. Ginness rekordlari tashkilotining vakillari sertifikat ham topshirgan. Shahar ma’muriyati atrofi archazor o‘rmon, zangori suv ko‘li va nafis tabiat in’omlari bilan ko‘rkam bo‘lib turgan suv tegirmoni sayyohlarning ko‘p tashrif buyuradigan manzilga aylanishiga ishonch bildirishmoqda.